Document ID: 31995R0267

KOMISSION ASETUS (EY) N:o 267/95,
annettu 9 päivänä helmikuuta 1995,
maito- ja maitotuotealalla sovellettavaan maatalouden muuntokurssiin vaikuttavien tosiseikkojen vahvistamisesta annetun asetuksen (ETY) N:o 1756/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista laskentayksiköstä ja muuntokertoimista 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 6 artiklan 2 kohdan,
sekä katsoo, että
komission asetuksessa (ETY) N:o 1756/93 (3), sellaisena kuin se on viimeksi muutettuna asetuksella (EY) N:o 180/94 (4), pyritään vahvistamaan täsmällisesti kaikkiin maito- ja maitotuotealan ecuissa vahvistettuihin maksuihin sovellettava maatalouden muuntokerroin; mainitussa asetuksessa ei tarkenneta määräytymisperustetta maatalouden muuntokertoimelle, jota sovelletaan yhteisössä suoraan kulutukseen tarkoitetulle voiöljylle tarjouskilpailulla myönnettävästä tuesta 20 päivänä helmikuuta 1990 annetun asetuksen (ETY) N:o 429/90 (5), sellaisena kuin se on viimeksi muutettuna asetuksella (EY) N:o 3337/94 (6), 8 artiklan 5 kohdassa tarkoitettuun maksuun; asetusta on siis aiheellista täydentää,
voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 16 päivänä helmikuuta 1988 annetun komission asetuksen (ETY) N:o 570/88 (7), sellaisena kuin se on viimeksi muutettuna asetuksella (EY) N:o 3337/94, 16 artiklan 3 kohdan c alakohdassa sekä 22 artiklan 4 kohdan kolmannessa alakohdassa tarkoitetut määräytymisperusteet toisaalta tukimaksulle ja toisaalta annetun määräajan ylittämisestä aiheutuneelle rangaistukselle sekä määräytymisperusteet asetuksen (ETY) N:o 429/90 8 artiklan 2 kohdan a alakohdassa tarkoitetulle tukimaksulle, sellaisena kuin se määritellään asetuksen (ETY) N:o 1756/93 liitteessä olevan B.III osan 4 ja 5 kohdassa, saattavat rohkaista ylittämään annetut määräajat keinottelusyistä; niitä on siis aiheellista täydentää riskien välttämiseksi, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1756/93 liitteen B.III osan 4 ja 5 kohdat seuraavalla tekstillä:
TAULUKON PAIKKA
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä helmikuuta 1995.

Labels: 2
17
5
3
6